
2018ko irailaren 14an Etxebarrin 
Euskal Herriko lehenengo PUMP 
TRUCK-ZIRKUITUA inauguratu zu- 
ten. Pump Truck pista bizikletaz 
ibiltzeko ibilbidea da, baina peda- 
lei eragin gabe; peralteak eta sal- 
toek eragindako indarrez bakarrik 
mugitu behar da. 

Etxebarrin txirrindularitza prakti- 
katzeko lekurik ez zegoenez gero, 
Basahuntza elkarteak zirkuitua egi- 
tea eskatu zuten, eta udalak hura 


egitea erabaki zuen. Eraikitzean, 
Suedia eta han dauden pistak izan 
dituzte erreferente, herrialde har- 
tan txirrindularitza oso kirol ohikoa 
baita. 

Zirkuitua Mugiment sarearen barne 
dago. Sare hori Eusko Jaurlaritzak 
sustatutako ekintza da; horren hel- 
burua da herritarrak ariketa fisikoa 
egitera bultzatzea, eta udalerriak 
“Etxebarri martxan” lelopean parte 
hartzen du. 

ZIRKUITUAREN 

EZAUGARRIAK 


Zirkuitua Bekosolo parkean 
dago, udaleko zenbait eraikinekin 
batera; hala nola haurtzaindegia, 
liburutegia eta euskaltegia. Tokia 
eskola publikoarena da, eta Eus- 
ko Jaurlaritzak hala eskatuz gero, 
beste behar batzuetarako erabili 
ahal izango da. 

Pista txirrindulari profesionalek 
diseinatu dute. Horrez gain, bide 
guztiak probatu eta erabili egin di- 
tuzte. Prozesu horretan zatiren bat 
egokia ez zela ikusi dutenean, as- 
faltatu aurretik behar ziren molda- 
ketak egin dituzte. 

Neurriei dagokienez, 900 metro 
karratuko azalera du, eta 170 me- 
troko luzera. 30 bat txirrindularik 
erabil dezakete aldi berean. 


Erabiltzaileen gainean 
hitz egiten badugu, 
esan daiteke maila 
handiko kirolariek zein hasi 
berriek erabili dezaketela zirkuitua. 
Bestalde, ez dago erabilerako adin 
minimorik, baina 12 urtetik behe- 
rako umeek pertsona heldu bate- 
kin joan behar dute, ezustekorik 
gerta ez dadin. 

Horrez aparte, kaskoa eta eskula- 
rruak erabiltzea beharrezkoa da. 

Belaunetakoak eta ukondoak ez 
dira beharrezkoak, alabaina horiek 
erabiltzea gomendatzen da. Begi- 
ralerik ez dagoenez, erabiltzaileen 
ardura da arau horiek betetzea eta 
lekua modu egokian erabiltzea. 

Erabiltzaileek nahi duten momen- 
tuan joateko aukera daukate, eta 
nahi duten moduan erabiltzea dute. 
Kontu bat bakarrik hartu behar 
dute aintzat: Ba- 
sahuntza elkarte- 
koek entrenamen- 
dua daukatenean 
ezin dira sartu. 
Hori igandeetan, 
arratsaldeko lau- 
retan gertatzen 
da. 

ERABILTZAILEEN 

IRITZIAK 



Pump truck pistan ibiltzea oso dibertigarria eta atsegingarria iruditzen 
zait. Bihurguneak dira gehien gustatzen zaidana, eta gutxien gustatzen 
zaidana, gauean ez dagoela argirik. Eguraldi ona dagoen guztietan joa- 
ten naiz, nahiz eta askotan beteta egoten den. 


ANNE. 23 URTE 

Nire ustez, zirkuitua egitea oso ideia ona izan da, lehen zegoen pista 
nahiko hondatuta zegoelako. Etxebarrin ez genuen bizikletaz ibiltzeko 
leku aproposik, eta parkera joaten baginen, zeuden beste pertsonak era- 
gozten genituen. Orain, ordea, lasai ibil gaitezen. Bestalde, uste dut ideia 
ona izango litzatekeela bideetan geziak jartzea, zeren eta zenbaitetan ez 
baitakigu nondik joan behar dugun, adibidez, lehenengo bihurgunean. 


EKAIN, 12 URTE 

Eguraldi ona egiten duenean asko gustatzen zait hara bizikletaz ibiltzera 
joatea. Euririk egiten badu ez naiz joaten, arriskutsua delako. Zenbaitetan 
jauzi egin naiz, baina ez dut minik hartu. Nik kaskoa erabiltzeaz gain, 
belaunetakoak erabiltzen ditut, bestela gurasoek ez didate joaten uzten. 


ARATZ, 11 URTE 

Bizikletaz eta patinez ibiltzen naiz zirkuituan. Jende asko dago eta di- 
bertigarria da. Arauak oso errazak dira, eta nik errespetatzen ditut. Inoiz 
ez dut beste inorekin arazorik izan eta momentuz ez naiz inoiz erori! 


LEIRE, 42 URTE 

Nire semeak oso pozik daude jolastoki honekin. Bizikleta askoz gehiago 
erabiltzen dute orain, oztopo eta bihurguneekin askoz interesgarriagoa 
iruditzen zaielako. Nire ustez, zirkuituan parkean baino hobeto daude 
umeak, ez dagoelako paseatzen ari diren pertsonekin edo ume txikiekin 
topatzeko arriskurik. 



















OIER. 9 URTE 


Asteburu batzuetan zirkuitura joaten naiz, baina astean zehar erabili 
nahiago dut, jende gutxiago egoten delako. Nahiz eta oso dibertigarria 
den, jende asko badago, kontu handiz ibili behar da. Nik beti kaskoa 
janzten dut, derrigorrezkoa da. Pista hau oso gustatzen zait, horregatik, 
Olentzerori akrobaziak egiteko txirringa eskatu nahi diot. 


AMDER. 6 URTE 


Hiru edo lau egunetan bakarrik joan naiz pista berrira, baina oso ondo 
pasatu nuen, oso dibertigarria iruditu zitzaidan. Zirkuituan poliki-poliki 
joaten naiz; izan ere, egun batean ume bat erori zen eta min handia 
hartu zuen. Horregatik pixka bat beldurtu nintzen. Nik beti kaskoa era- 
biltzen dut, minik ez hartzeko. Espero dut aitak laster berriro eramatea. 


IRATI, 13 URTE 


Pista primeran dago! Ni txikitatik ibiltzen naiz bizikletaz, eta parketik 
ibiltzeaz aspertuta nengoen. Orain gauza asko egin ditzaket: saltoak, 
derrapatzeak ... Oso pozik nago, eta gero eta hobeto egiten dut. Hala 
ere, euria egiten duenean ezin naiz joan; uste dut oso ideia ona litza- 
tekeela pista estaliko balute. 

BASAHUNTZAK, 
GURPIL GAINEKO 
FAUNA 

Esan bezala, Basahuntza txirrindula- 
ri-kluba izan zen Pump Truck zirkui- 
tuaren bultzatzailea. 2008an sortu zen 
URTE z ikl' smoare ki n lotuta 
Iv ANOS dauden ekintzak bul- 
tzatzeko. Hasieratik 
bazkideen kopurua handitu da etenga- 
be eta haien elkartasun eta lankidetzari 
esker helburuak azkoz hurbilago daude 
aktiboagoak eta ikusgarriagoak izateko 
besteak beste. Abentura honetan ziklis- 
ta profesionalek zein txirrindulari ohiek 
laguntzen dute. Baina, horretaz aparte, 
ez dugu ahazterik enpresa kolaboratzai- 
leek lan handia egiten dutela. 

Horrekin lotuta, ezinbestekoa da aipa- 
tzea pasa den denboraldian, 2018an, 
erronka berria hasi zela Basahuntza- 
koentzat, izan ere, “Basahuntza eskola” 
jaio zen. Ekintza 6-12 urte arteko umeei 
zuzenduta dago. Nahiz eta kirol hori 
praktikatzeko eredu desberdinak aur- 
ki ditzakegun, eskolatik eredu ludikoa 
baten alde egin da, mendi-txirrindulari- 
tzaren alde, hain zuzen ere. Zalantzarik 
gabe, txikienentzat dibertigarria izateaz 
gain, kokatuta gauden ingurumenaz go- 
zatzeko aukera ematen digu bizikletaz 
ibiltzen diren bitartean. 

Basahuntza eskolan izena eman duten 
umeak igandero 16:00etatik 18:00eta- 
ra elkartzen dira Bekosolo parkean en- 
trenamenduei ekiteko. Baina, zertan 
dautza? Bada, ariketetan, zirkuitoetan, 
gynkana eta trebetasunen ekitaldietan 
eta abarretan. Horretaz aparte, noizean 
behin irteerak egiten dituzte gure in- 


guruko mendietan zehar. Bestalde, 
gaineratu ahal da Etxebarriko udalak 
laguntza handia eman duela eguraldi 
txarra egiten duenean lokalak utziz, eu- 
ritik babesteko; esaterako, Kukullagako 
eskola. 


Amaitzeko, azpimarratzea komeni da 
zer garrantzitsua den begiraleek nahiz 
gurasoek egiten ari diren lana. Horren 
harira, azaroaren 14an, Bilboko Euskal- 
duna Jauregian gure eskolak oinarri 
txirrindularitzarako sari bat jaso zuen 
bere lanagatik. 

Ilusio batetik... bizikletzaren 
maitale gisa ondo neritzon apostua 
egiteari Etxebarriko gazteen artean 
bere erabilera sustatzeko. Baina, egi- 
tasmo honetan ez naiz bakarrik egon, 
badaude beste txirrindulari afizionatu 
batzuk hasieratik prest egon direnak 
laguntzeko. 

Eta zeintzuk diren eman behar ditu- 
zuen urratsak egitasmo horri aurre 
egiteko? 

Lehenengo eta behin, behar-beharrez- 
koa izan da jakinaraztea zertan zetzan 
gure egitasmoa eta horretarako ezin- 
bestekoa izan zen elkarrizketa batzuk 
izatea Udalarekin zein Basahuntzak klu- 
barekin. Egia esan, uste baino erraza- 
goa izan dela aitortu behar dut, izan 
ere, elkartasun handia jaso dugu bi 
aldeetatik, eta zalantzarik gabe, euren 
inplikazioa eskertu behar dugu. 

Zer baldintza bete behar da begirale 
izateko? 


Badago egitasmoan parte hartzen 
duen profesionalik? 

BaL.badaude profesionalak, baina 
haiek beste rol bat daukate, amabitxi 
edo aitabitxiarenak; Ziortza Villa, Omar 
Fraile eta Igor Anton. VVebgunean aurki 
dezakezue euren bizitza eta jarduera 
profesionalari buruzko informazio guz- 
tia. 

https://www.basahuntzaketxebarri. 

com/nuestra-madrina-y-padrinos/ 

ziortza-villa/ 

Urte bat pasa eta gero, zein da zuen 
balorazioa? 

Izugarri positiboa da; lehengo urtean 40 
hasi ziren eta orain kopura handitu da, 
egia da lan pilo bat daukagula, baina, 
zoritxarrez oraindik badaude ume ba- 
tzuk ezin izan direnak sartu, eta, horren 
ondorioz, itxarote-zerrendan badaude. 
Hala ere, ustakabea izan da ez genuen 
espero eta. Jarraituko dugu pozaren 
pozez eta ziklismoaren alde, alabaina. 


Denoz dakigunez, umeekin 
entrenatzeko ezinbestekoa da 
agiria izatea eta arauaren ara- 
berako baldintzak betetzea; 
hau da, burokrazia-neurriekin 
kontrol gehiago egon dadila 
gazteekin hezteko garaian. 
Baina, horretaz aparte, nire 
ustez, garrantzitsua da gogoz 
eta ilusioz lan egitea. 

NOIZ ETA NOLA HELDU ZEN 
‘BLACK FRIDAY’ EUSKADIRA? 


Ostiral Beltza duela sei urte heldu zen Euskadira, baina mende erdi baino 
gehiagoko tradizioa du Ameriketako Estatu Batuetan. Black Friday edo 
Ostiral Beltza azaroaren 23an egin dute aurten. 

Duela 50 urte baino gehiago sortu zenetik, estatubatuarren jaiegun hori 
Esker Emate Egunaren ondorengo ostiralean egiten dute. Egun horretan, 
beherapenak eta eskaintza bereziak aurki daitezke saltoki gehienetan, 
denda fisikoetan zein sareko dendetan. Dena den, enpresa gehienek 
asteburuan zehar ere egiten dituzte eskaintzak, eta beste batzuek Cy- 
ber Monday edo Ziberastelehenera arte luzatzen dituzte. Egun horretan, 
enpresek hainbat promozio eskaintzen dituzte Ostiral Beltzaren osteko 
astelehenean Internet bidezko salmentak bultzatzeko. 



BLACK 

FRIDAY 


3 














JATORRIA 


Ostiral Beltza XIX. mendeko esklabotzarekin lotzen duen uste faltsua zabaldu arren, esaera 
horren lehenengo arrastoak 1950. urtekoak dira, historiari buruzko “History” telebista-katearen 
arabera. Esker Emate Egunaren biharamunean, turista eta erosle askok Filadelfia hirigunera 
jo zuten, urtero legez larunbat horretan amerikar futboleko Army-Navy partida jokatu aurretik, 
eta jendetza horrek kaosa eragin zuen. 

BLACK FRIDAY terminoa erabili zuen Poliziak egun horretan bizi izan zutena deskribatze- 
ko. Hala ere, 80ko hamarkadaren amaieran, txikizkariek bere egin zuten termino hori, baina 
esanahi askoz ere positiboagoa eman zioten. Ordura arte desordena adierazten zuen ‘beltz’ 
hori merkataritza-irabaziak aipatzeko baliatu zuten; izan ere, egun horretan kontuak gorriak 
(galerak) izatetik beltzak (irabaziak) izatera pasatzen ziren. 

Esker Emate Egunaren osteko lehen ostirala, beraz, irabaziak handitzeko aukera bihurtu zen 
Ameriketako Estatu Batuetan. 


- INKESTA 


1. BADAKIZU BLACK FRIDAY ETA CYBERMONDAY BEZALAKO EGUNAK NONDIK 
DATOZEN? 

2. NORMALEAN ZEIN PRODUKTU MOTA EROSTEN DUZU BLACK FRIDAY EGUNEAN? 
GABONETAKO OPARIAK, ADIBIDEZ? 

3. ZEIN ABANTAILA IKUSTEN DUZU? ETA DESABANTAILA? 

4. EGUN HORRETAN NOLA EROSTEN DUZU? INTERNETEN BIDEZ ALA DENDAN 
BERTAN? ZERGATIK? 

5. ZER AHOLKU EMANGO ZENUKE BLACK FRIDAY BEZALAKO EGUNARI AURRE 
EGITEKO? 


Andoni (17 urte) 

1. Bai, Estatu Batuetatik. 

2. Nik behar ditudan produktuak baino ez ditut erosten. 

3. Batetik, produktuak merkeagoak dira; eta, bestetik, ordea, iruzurrak daude. 

4. Interneten bidez, erosoagoa delako. 

5. Zentzuz jokatu eta ez zoratu beherapenekin. 

Dany (17 urte) 

1. Bai, Estatu Batuetatik. 

2. Artikulu elektronikoak, batez ere. 

3. Aurrezpena, baina produktuak arin agortzen dira. 

4. Interneten bidez, klik batean dena eskura duzulako. 

5. Diru askorik ez eramatea. 

Garazi (16 urte) 

1. Bai, Estatu Batuetatik 

2. Normalean arropa erosten dut. 

3. Alde ona da produktuak merke daudela, eta 
txarra da iruzurrak daudela. 

4. Dendan, arropa probatzea gustatzen 
zaidalako. 

5. Erosteko gogoa kontrolatzea. 

Xabier (16 urte) 

1. Ez, bakarrik dakit kanpotik datorrela. 

2. Ez dut egun berezitzat hartzen. 

3. Denden ikuspuntutik, etekinak izateko egun handia da. Erosleon ikuspuntutik, 
jende asko ibiltzen da eta nekagarria da. 

4. Egun horretan ez dut erosten, baina erostekotan, dendan erosten dut. 

5. Erosteko zerrenda osatzea. 

Laura (16 urte) 

1. Bai, Estatu Batuetatik. 

2. Ez dut asko erosten, baina uste dut aukera ona dela aparatu elektronikoak eta 
normalean garestiagoak diren gauzak erosteko. 

3. Dirua aurrezteko eta Gabonetako opariak erosteko aukera ona da. Hala ere, 
batzuetan iruzurrak daude. 

4. Interneten bidez, dendetan jende asko dagoelako. 

5. Lehenik, aurrekontua pentsatu, diru asko ez gastatzeko. Ondoren, zerrenda 
osatu. 

Daniel (16 urte) 

1. Bai, Estatu Batuetatik. 

2. Normalean ez dut produkturik erosten Black Friday egunean. Baina 
erostekotan, aparatu elektronikoak erosten ditut. 

3. Abantaila: prezio merkeagoak 

4. Desabantaila: kontsumismoa bultzatzeko eguna 

5. Internet bidez, erosotasunagatik. 

6. Zentzurik gabe ez erostea, dirua ez xahutzeko. 

Nair (16 urte) 

1. Bai, Ameriketako Estatu Batuetatik. 

2. Normalean Gabonetako opariak eta arropa 

3. Alde txarra, jendetza eta alde ona produktuak merkeago daude. 

4. Dendan, interneten ez naizelako ondo konpontzen, ez didalako konfiantzarik 
ematen. 

5. Prezioak aldatu diren konprobatu eta beharrezkoa baino ez erosi. 



BLACK 

FRIDAY 


li 







• EUSKARALDIA 

• • • • • 


Hizkuntza ohiturak aldatzeko ari- 
keta bat izan da guretzat, eta ka- 
leko jendea euskaraz hitz egitera 
animatzeko ere bai. 

2 PROTAGONISTA - 2 ROL 

Badakizue Euskaraldian bi rol 
egon direla? Batzuk Belarriprest 
izan gara, eta beste batzuk Ahobi- 
zi. Biak ala biak oso garrantzitsuak. 


• • • 

’EUSKARALDIA . 

11 EGUN EUSKARAZ «! • • • • 


ZER IZAN DA EUSKARALDIA? 


Euskal Herri osoko euskararen in- 
guruko ikerketa sozial bat izan da. 
Hainbat erakundek antolatu dute, 
besteak beste, Eusko Jaurlaritzak, 
Nafarroako Gobernuak, Kontsei- 
luak, eta zenbait herrik, adibidez, 
Etxebarrik. Etxebarriko Euskaral- 
diaren batzordea osatu duten tal- 
deak hauek izan dira: Kukullaga 
LHI eta Etxebarri BHI ikastetxeak, 
Elkar eta Bidea Sortzen guraso el- 
karteak, Etxebarriko Euskara Zer- 
bitzua, Mugarri, Tarrasta eta Talka 
gazteguneak, Etxebarriko ludote- 
ka, Etxebarriko Jai Batzordea eta 
Arpela Etxebarriko Euskaltzaleen 
Topagunea. 

Euskaraldia azaroaren 23tik aben- 
duaren 3ra bitartean izan da, hain 
zuzen ere, Euskararen Nazioarteko 
Egunean eman zioten amaiera. 





AHOBIZI 



Ahobiziak egun 
horietan zehar 
euskaraz uler- 
tzen duten guz- 
tiekin euskaraz 
soilik egiteko prest egon dira. 
Ezagunekin zein ezezagunekin, 
edonon eta edonoiz, batzuetan so- 
laskideak erdaraz erantzun arren. 
Lehen hitza euskaraz egin dute 
momentu guztietan eta leku guz- 
tietan. 



BELARRIPREST 

Beharrezkoa 
izan den bakarra 
euskara ulertzea 
izan da. Prest 
egon dira jendea 
haiengana euskaraz zuzentzeko 
eta ondo hartu dute euskal hiz- 
tun guztiek euskaraz egitea haiei. 
Beraz, euskaldunek euskara hu- 
tsean egiteko aukera eduki dute 
haiei esker. Belarriprestek nahi 
izan duten hizkuntzan erantzuteko 
aukera eduki dute, betiere euskal 
hiztuna errespetatuz. 

Dagoeneko Euskaraldiko datu ofi- 
zialak ditugu: 671 pertsonak hartu 
dute parte Etxebarrin, 408 ahobizik 
eta 263 belarriprestek. Euskal He- 
rrian, berriz, ia 200.000 partehar- 
tzaile egon dira, %74 ahobizi izan 
dira eta beste %26a, belarriprest. 


\tXEBARR»K° dATU , 

50ZI0UMGW»5TIK0AK 


ETXEBARRIKO EGOERA SOZIOLINGUISTIKOA 


fr/Skargref *E*f*itz* 
(LuirAT iDi&) 


(£u£TAT 2014} 

KALEAN GALDETU DUGU 

Zelan bizi izan da 
Etxebarrin Euskaraldia? 

Kalera atera ainen eta 
galdetu genien 

Eider Alvarezi, udaleko 
Kultura Saileko idazkaria, 34 
urtekoa eta galdakaotarra; 

Etxebarriko udaltzain bati, 
38 urtekoa; 

Ainize Garciari, Irudi 
tabernako nagusia, 39 
urtekoa eta etxebarritarra; 
eta amaitzeko, 

Clari Galdosi, 64 urteko 
Etxebarriko bizilagunari. 


1. Normalean euskaraz egiten 
duzu? 

Eider: Bai, zorionez nire ingurua 
euskalduna da, bai lagunak bai 
familia. 

Udaltzaina: Normalean ez. Ni orain 
dela bi urte euskaltegian egon nin- 
tzen ikasten. Hortik aurrera ez dut 
erabili. 

Ainize: Normalean ez, baina ahal 
dudan jendearekin bai mintzatzen 
naiz euskaraz. Adibidez, nire se- 
meekin eta nire tabernan euska- 
ra giroan ibiltzen den jenderarekin 
ere bai. 

Clari: Bai, euskaraz hitz egiten dut 
ahaldudan egoera guztietan. 

2. Euskaraldian aldaketaren bat 
nabaritu duzu? 


3. Zer espero duzu lortzea etorkizu- 
nerako? 


Eider: Egia esan nire inguruan ez. 
Baina kontuan hartu behar da 
nik lanean euskaraz egiten duda- 
la beti, eta lanetik kanpo ere bai, 
beraz, niretzat aldaketa ez da hain 
nabaria izan. 


iider: Kontzientzia handiagoa. 

Udaltzaina: Jendeak gehiago hitz 
egitea espero dut, baina, orain 
dela asko behar nuen euskara ti- 
tuloa atera nuenez niri asko kos- 
tatzen zait. 


Udaltzaina: Ez, Etxebarrin ez. 

Ainize: Ez, nire tabernan ez dut asko 
nabaritu. 

Clari Bai, batez ere lan eremue- 
tan, jendearen aurrean lan egiten 
duten langileak parte hartzen ari 
dira eta euskaraz komunikatzea 
lortzen ari gara. 


Ainize: Jendea euskara ezin dela 
galdu pixka bat mentalizatzea eta, 
horrela, urrats bat aurrera ematea 
etorkizunerako. 

Clari: Aurrerapauso bat izango dela 
uste dut, jende gehiagorekin eus- 
karaz hitz egiteko eta horrela eus- 
kararen egoera hobetzeko. 

ONA AL DA GURE 
HEZKUNTZA SISTEMA? 



XXI. mendean gaudela kontuan 
hartuta, EAEko hezkuntza siste- 
ma aldatzeko garaia heldu dela 
pentsatzen dugu Etxebarriko 
herritarrok. Horregatik, aldizkari 
honetan parte hartzeko aukera 
dugunez, aprobetxatu nahi dugu 
gaur egungo hezkuntza sistema- 
ri kritika egiteko eta honi irten- 
bidea bilatzeko beste herrialde 
batzuetako hezkuntza sistema- 
rekin alderatuz. 

Dakizuenez, gaur egungo Hez- 
kuntza Sistema etapa, ziklo, 
gradu, ikasturte eta mailatan ba- 




naturik dago, eta guztiak haien 
artean lotuta daude. Hezkun- 
tza sistemak eskaintzen dituen 
irakaskuntzak hurrengoak dira: 
Haur Hezkuntza (0-6urte bitar- 
tean eta derrigorrezkoa ez dena), 
Oinarrizko Hezkuntza (6-16 urte 
bitartean eta derrigorrezkoa 
dena) eta Derrigorrezko Hez- 
kuntza amaitzean hainbat bide 
desberdin ikasketa desberdinak 
egiteko, esate baterako, Batxiler- 
goa, Lanbide Heziketa, eta abar. 

Aipatu nahi dugu PISA azter- 
ketekin dagoen ika- mika. PISA 
azterketa OCDE-k bultzatzen 
duen froga bat da, Derrigorrez- 
ko Bigarren Hezkuntzan (12-16 
urte) egiten dena. Gure erkide- 
goan ikasleek ateratzen dituzten 
emaitzak eskasak izan ohi dira 
beste herrialde batzuekin alde- 
ratuz. Kontuan izanda, beste 
herrialde batzuetan PISA froga 
prestatzen dutela emaitza onak 
lortzeko eta guk ez dugula fro- 
ga hau prestatzen, aipatu beha- 
rra dago PISA-k neurtzen dituen 
gaitasunak ez datozela bat gure 
Hezkuntza Sistemak dituen guz- 
tiekin. Hortaz, emaitza eskasak 
ateratzearen gakoa hor egon 
ahal izango litzateke. 

Geure buruari galdetzen diogu 
nola konponduko ote 
genukeen Hezkuntza 
Sistemaren egoera. 
Alde batetik, eskaini 
behar da ikaslearen 
interesak eta premiak 
bideratzen dituen hez- 
kuntza egokitua (per- 
"ultua ^ tsonaI izatua)j irakur- 
Erdi-maiia 1 nn e n a plazeraz egitea 
| sustatzen duen hez- 
i kuntza, liburuak buruz 
i ikasi gabe baimentzen 
| duena, umeak ikasteaz 
I gozatzea lortzen duen 
hezkuntza ,eta espe- 
rimentazioaren bidez, 
bizipenen etajokoen bi- 
dez egiten duena. Bes- 
te alde batetik, beste 
hezkuntza sistema ba- 
tzuk aztertu behar dira, 
abantailetan sakontze- 
ko, lanean erabiltzen 
diren tresnak aztertu 
behar dira Hezkuntza 


Sistema zaharkitua dagoela 
pentsatzen duten adituen esa- 
netan. Beraz, ezinezkoa ez den 
erronka da, baina bakarrik lortu 
daiteke materialetan eta giza 
ingurunean inbertsioa eginda, 
irakasleen etengabeko forma- 
kuntza eginda, geletan ikasle 
kopuru txikiagoa egonda eta 
arrakasta kontzeptua azterke- 
tetan ez neurtuta. Ez dira klase 
ordu gehiago eduki behar, kla- 
se hobeak baizik. Eta ez da ere 
irakasleak autoritate handiagoa 
eduki behar duela, jakintza eta 
langileengan errespetu handia- 
goa baizik. Argi dago aldaketa 
behar dela, handia gure esku 
dago, baina ez dena. 



Finlandiako Hezkuntza Sistema, 
adibidez, munduko onenetarikoa 
da. Gobernu aldaketek ez dute 
Sistema aldatzen hemen beza- 
la, eta irakasle guztiek bokazioz 
egiten dute lan. Gainera, oso 
garrantzitsua da herrialde ho- 
rretan irakasle batek gizartean 
duen irudia. Han, Hezkuntzan lan 
egiten dutenak garrantzitsuenak 
dira, epaile, mediku, edota presi- 
dente batek baino garrantzi han- 
diagoa dute; izan ere, irakasleak 
dira gerora umeak lanpostu ho- 
rietarako edo beste batzuetara- 
ko heziko dituztenak. 

Beraz, irauli dezagun gaur egun 
Euskal Herrian dugun Hezkuntza 
Sistema eta eman diezaiogun 
benetan duen garrantzia. Hezi- 
keta eta Hezkuntza ume batek 
garatzeko dituen tresna garran- 
tzitsuenak dira, eta, hortaz, behar 
besteko garrantzia eman behar- 
ko genioke. Irakasleek lanerako 
baldintza hobeak behar dituzte , 
eta umeei ere, Hezkuntza Siste- 
ma duin bat eskaini behar zaie, 
serioa eta landua. Hezkuntzak 
umeen trebetasunak indartze- 
ko eta garatzeko balio beharko 
luke, eta ez PISA delakoan no- 
tarik altuenak ateratzeko. 

Bizkaikei btrtsolari Ixapclkfta £010 

Bizkaiko Bertsolari Txapelketa 2018 


HISfOMA 

I98lean Xabier 
Amurizak zabal- 
dutako bertso es- 
kola ereduaren hari- 
ra 1983an sortu zen 
Bizkaiko Bertsolari 
Ikasleen Elkartea. Geroago, Santutxu- 
ko Bertso Eskolak hartu zituen haren 
zereginak. Bi bertso-eskolak bat eginik 
sortu zuten 1993ko apirilean Bizkaiko 
Bertsozale Elkartea. 

Bizkaiko Bertsolari Txapelketaren his- 
toria elkartearen aurretik hasi zen, or- 
dea, 1958an. Dena dela, gerra aurretik 
ere sariketa bi antolatu ziren Bizkaian; 


1929an Mungian eta 1930ean Getxon. 

1958an hasi eta 1966ra bitartean, Biz- 
kaiko 7 txapelketa antolatu ziren. Eus- 
kaltzaindiaren eskutik, ostean 21 urteko 
etena etorri zen, eta hurrengo txapelke- 
ta 1978koa izan zen. 

Dena dela 1978ko txapelketa Araba-Biz- 
kaiko Txapelketa izan zen, eta horre- 
la izan zen 2000. urtera arte. Orduan 
arabarrek euren bide egitea erabaki 
zuten, eta 34 urte ostean, berriro ere 
Bizkaiko Txapelketa egin zen. Egitura 
ere bere sustraietara bultzatu zen, eta 
eskualdeetako txapelketak berreskuratu 
ziren, gainera. 



PAR.T£ HAP-TZ.EN DUTEN ESKUAIDEAK 





PAR.T AID£AK 

Aurtengo txapelketan 18 partaide daude finalaurrekoetararako pasean, hauek 


dira: 


Alde batetik, orain dela bi urteko 8 finalistak zuzenenan pasatuko dira: 

• Miren Amuriza Plaza 

• Xabat Galletebeitia Abaroa 

• Beñat Ugartetexea Ostolaza 

• Nerea Ibarzabal Salegi 

• Onintza Enbeita Maguregi 

• Etxahun Lekue Etxebarria (2016ko txapelduna) 

• Ibon Ajuriagojeaskoa Garmendia 

• Jone Uria Albizuri 

Beste alde batetik, beste 10 sailkatuko dira kanporaketetatik: 

• Talde bakoitzetik lehenengo postuan dagoena pasatuko da 

• Eta 5 gehiago puntuengatik. 

£SK£R-P-AK £MAN£Z. 


OIHANA BARTRA ARENAS 
BILBON, 1984 



Bersolaria 

Bertso-eskola irakaslea 


Bizkaiko txapelketan parte hartzen du. 



2004an irabazi zituen Osinalde saria eta Bil- 
boaldeko Bertsolari Txapelketa, urte bat ge- 
roago, 2005ean, lortu zuen Abra saria. 


laz Etxebarriko euskaltegira etorri zen tailerra 
ematera eta erakutsi zigun bere trebetasuna. 
Hemendik, ikasleok eskerrak ematen dizkiogu 
etortzegatik. 


EUTSI GOIARI TXAPELKETAN !! 

POLONIAR BAT 
EUSKALTECilAN 


Katarzyna aurkeztu nahi dizuegu. 
Aurten hasi da euskara ikasten 
euskaltegian, eta abiadura bizian doa, 
pilo bat daki jada!! 


\ 


\ 





f\ohalTiko 

USKAITE6IA 


ZEBARRIK elkarrizketa 
egin dio, berari 
buruzko eta Poloniari 
buruzko gauza batzuk 
jakin nahi ditugulako. 

Poloniako zein hiritakoa 
zara? 

Poloniakoa naiz, Krako- 
viakoa. Krakovia Polo- 
niako hegoaldean dago, 
bigarren hiririk handiena 
da. Zazpiehun eta hiruro- 
geita bost mila biztanle 
ditu. 

Erregeen hiria zen eta 
Poloniako hiriburua mila 
zazpiehun eta berrogeita 
hamabost arte. 

Hiri unibersitarioa da, 
eta Europako unibertsi- 
tate zaharrenetako bat 
dauka, 1364koa. Oso po- 
lita da, monumentu asko 
dauka, bigarren mundu 
gerran ez zen hondatu, 
Varsovia ez bezala. 



Zer da diferenteena? 


Krakoviako erdigunea UNESCOren 
zerrendan dago. 

Nolakoa da zure bizitza Etxebarrin? Asko 
aldatu da? 


Ordutegiak. Polonian lehenago hasten 
gara lanean eta eskolan; normalean zor- 
tzietan. Ez dugu lo-kuluxka egiten, lanal- 
di jarraia egiten baitugu. Umeak eskolan 
ordu gutxiago egoten dira. 


Nire bizitza oso normala da , senar eta 
seme-alabekin bizi naiz, bainaetxean hiru 
hizkuntza erabiltzen dugu: Poloniera, eus- 
kara eta gaztelania. 

Aldatzea beti da zaila, zerbait berria has- 
tea zure familiarengandik eta lagunen- 
gandik urrun. Internet eta vvhatsappi es- 
ker ahal naiz harremanetan egon haiekin. 


Eguraldia nolakoa da? 

Hotz handia egiten duela entzun dugu 

Hemengoa bezalakoa da, neguan ba- 
tzuetan hotz handiagoa egiten du eta 
elurra egiten du. Klima aldaketaren erruz 
epela da; lehen, duela hogei urte neguan 
-25°C egiten zuen. 

Nola ospatzen dituzue gabonak ? 

Gabonak oso bereziak dira. Batez ere, 
Gabon Eguna, ohiturez beteta baitago. 
Abenduaren 24an zuhaitza ipintzen dugu 
(otsailaren 2ra arte). Ondoren hasten gara 
gaueko afaria prestatzen. Tradizioaren 
arabera 12 plater prestatu behar dugu, 
apostoluak bezala edo hilabeteak bezala. 

Arratsaldean mahaia janzten dugu. Mahai 
zapiaren azpian belar ondua sartzen 
dugu ( jaiotzaren ikurra) eta plater ba- 
koitzaren azpian txanpon bat (oparota- 
sunaren ikurra). Mahaiko plater bat hu- 
tsik geratzen da, badaezpada: ezusteko 
gonbidatuentzat, Jesukristorentzat, egon 
ezin den senidetartekoarentzat. 

Guztia prest dagoenean eta ilundu due- 
nean umeek zerura begiratzen dute lehe- 
nengo izarra ikusteko. Afaria hasi baino 
lehenago otoitz egiten dugu, olata bana- 
tzen dugu eta gabon zoriontsuak opatzen 
ditugu. 


Eta gero azkenean 12 platerak proba- 
tzeral! 



Zeintzuk dira plater tipikoak? 

Zerrenda finkorik ez daukagu, zonalde 
bakoitzean berea daukate. 

Hauexek dira tipikoenak: 



1. Erremolatxa-zopa uszka-rekin 
(pasta sorta perretxikoz beteta). 

2. Perretxiko-zopa. 

3. Zurek-a (zopa garrantza 
zekale-irin hartzitua ). 

4. Karpa-zopa. 

5. Karpa birrineztatua, frijitua. 

6. Karpa edo sardinzarra gelatinan. 

7. Aza ilarrekin edo perretxikoekin. 

8. Pierogi-a (pasta sorta, 
enpanadillak bezalakoak baina 
bigunak, azaz eta perretxikoz 
beteak). 

9. Urdamutur-hazien pastela. 

10. Piernik-a (eztia eta espezieak 
dituen pastela). 

11. Fruitu lehorrezko konpota 
(okaranak , mahaspasak, 
orejoiak). 

12. Kutia ( gozoki bat gari-alea 
urdamutur hazi ,eztia, intxaurrak, 
mahaspasak dituena). 





A ze tripada!!!! Guzti hori jan behar du- 
zue? 

Esaten da plater bakoitza pixka bat pro- 
batu behar dela zorte ona edukitzeko urte 
osoan. 

Eta ondoren? Opariak?? Ez dugu uste 
Olentzero Poloniara joaten denik. Nork 
ekartzen dizkizue opariak? 

Lehenenik, abenduaren 6an, Papa Noe- 
lek burko azpian oparia uzten du. Eta 
abenduaren 24an Gabonetako arbola- 
ren azpian aingerua edo izarra (lekua- 
ren arabera). 




Eta erregeak? 

Ez, ez dira joaten Poloniara 

Eta tradizio gehiago ba al dira? 

Abenduaren 24an, gauerdian mezatara 
joan ahal da. “Pasterka” deitzen da, hau 
da, artzaintxoarena. 

Artzaintxoak bezala Kristoren jaiotza bi- 
sitatu ahal da. 

Gabon kantak abesten ditugu otsasila- 
ren 2ra arte. 


Eta jaiotzak? 

Gabonetako denboraldian oso tipikoa da 
“Jaselka”. Antzerki-lan bat da, jaiotzari bu- 
ruzkoa. Umeek eskolan entseatzen dute 
eta gero antzezten dute. Esan daiteke 
jaiotza biziduna dela. 

Nire zonaldean ere “Szopki Krakovvskie” 
(Krakoviako jaiotzak) oso tipikoak eta 
bereziak dira. Oso koloretsuak eta mo- 
numentuak bezalakoak dira: elizak edo 
jauregiak dirudite. 

POLONIERA - EUSKARA hiztegi txikia 

■ Kaixo- Czesc_ 

» Garagardoa -Pi wo 

» Mesedez - P roszg 

» Eskerrik asko - Dziekuje \ mw\iq 

* Zelan? - Co stychac 

■ Ikasi - U czusz sj 

» Lanegin -pracuj esz 

■ Jan- Jesç_ 

■ Komun - Toa leta_ 

* Zenbat balio du? - ll e kos ztuje? 

* Oso-Ba rdzo 

» Merke - Ta nie 

* Garesti - D rogie 

■ Lagun - Przujaciel 

■ Berri - n owii 

■ Gonbidatu - zaprosic 


Ennanadilla - niernoi 

Poloniako Gabonak sakon ezagutzeko aukera izan dugu aurreko artikuluan, baina orain mun- 
duan zehar nola ospatzen dituzten gainetik ikusiko dugu. Kristau festa izan arren, beste 
erlijio batzuetan ere ospatzen dituzte. Hona hemen zenbait. 


MUSULMANA 

Erlijio honetan bost profeta dituzte eta Jesus garrantzitsuenetakoa 
omen da. Haren jaiotza inportantea da musulmanentzat. Ospaki- 
zun “ofizialak” ez badira ere, nolabait ospatzen dituzte: familiarekin 
elkartzen dira, bai mendebaldeko herrietan bizi direnak, bai her- 
rri musulmanetan . Azken hauetan telebistak eta komufti^^^^^ 
eragin handia baitute. 



JUDUAK 

Aurrekoentzat bezala, juduentzat ere Jesus profeta da. Gabonetan “Hanuka” 
(argien jaia) ospatzen dute. Zortzi egunetan Talmudeko (haien liburu sakratu- 
ko) gertaerak ospatzen dituzte. Familia bazkaria eta opariak ere egiten dituzte. 




TXINA 

Jai kristau modura ospatu ez arren, Mendebaldearen eraginez kaleak apaintzen 
dituzte, eta ingeles gabon kantak ere entzun daitezke. Guk Olentzero dugun be- 
zala eta beste batzuek Santa Claus , Txinan ba omen dute “Sheng da lao nen” 
izeneko pertsonaia, “Gabonetako agurea “izango litzateke itzulpena. Hon^™ 
opariak ekartzen dizkie umeei. 



JAPONIA 

Jai hauek gehienbat erlijioarekin lotuta daudenez, Japonian ezberdin 
Sspatzgppta, bertan shintoismoa eta budismoa baitira erlijio nagusiak. 

Nahiz eta erlijio horiek izpirituekin eta naturarekin oso lotuta egon, izu- 
garri zabaldu da kontsumismoa. 

Abenduaren 24a maitaleen eguna dute, ez du zerikusirik Gabonekin, 
eta 25a lan eguna da. Abenduaren amaiera aldera etxearen garbiketa 
sakona egiteko elkartzen dira familiak “susu -harai” izeneko ospakizu- 
nean. Urte berriari ongi etorria emateko egiten da. Horrela zorte txarra 
kanporatu eta zorte onari deitzen diote urte berriari ekiteko. 

Urte Zaharrean mahai inguruan bildu ohi dira fideoak jateko. Fideo ho- 
riek bizitza luzearen errepresentazio dira. 

Beste ohitura bat”Joya no kane” ikuskizuna tenpluetan entzutera hurbiltzean datza. Horretan 
108 kanpaikada jotzen dira.Gizakiok 36 akats omen ditugu eta hiru kanpaikada jotzen dira akats 
bakoitzeko. 

Japoniako penintsula batean badute“Namahage" izeneko deabrua.Olentzerok ez bezala, honek 
ez du oparirik ekartzen, gaizto portatzen diren haurrak izutzera etortzen da. 




































ETA ZEIN DA OLENTZERO ETA MARI DOMINGIREN JATORRIA? 




OLENTZERO 


Euskal tradizioko pertsonaia da, baina inork ez daki zehazki Olen- 
tzeroren jatorria. Mendian lan egiten duela eta neguan menditik 
herrietara jaisten dela dakigu. Olentzerori buruzko kondaira ugari 
daude. Batzuek esaten dute tximinietatik sartzen dela igitai batekin, 
beste batzuek Olentzero azken jentila izan zela deritzote (Jesus 
jaio zen momentuan bera bakarrik zegoela bizirik berria zabaltze- 
ko). Abestiaren arabera, Olentzero herrira joaten zen herritarrei 
berriaJematera, eta ordutik, hau da bere zeregina, gabonak iritsi 
direla jakinaraztea. 

Andres Ortiz- Oses antropologoak azaldu du Olentzero neguko solz- 
tizioa irudikatzen duen Gabonetako ikur bat dela, eta bere oinarria 
paganoa izan arren, kristauek hartu dute Olentzeroren irudia. Irudi hau 
pixkanaka aldatuz joan da, orain garbiagoa da eta bizar zuria dauka. 

Olentzeroren ikur nabarmena ikatza da, eta trantsizioa irudikatzen 
du, hau da, menditik herrira joateko bidea. 

Pertsonaiak, lehen esan dugun bezala, ez daukajatorri zehatza, 
baina garai baten amaiera eta beste baten hasiera irudikatzen 
du, horregatik, hainbat herritan su ematen zaio Olentzeroren 
irudiari. 


Euskal abesti herrikoi batean ageri den emakumea da. 
Azken urteotan, Olentzeroren ekitaldietan gizonezko per- 
tsonaia horrek duen protagonismoa emakumezko batek 
orekatzeko asmoz sartu dute Mari Domingi hainbat eki- 
talditan. Hala ere, zenbaitek kritikatu egin dute ema- 
kumeari bigarren mailako rola ematearren tradizioa 
horrela aldatzea. 

Mari Domingi abestiaren bitzak XX. mendearen 
hasieran jaso ziren lehen aldiz . 1970eko hamar- 
Tadan berriz, “Viejas canciones donostiarras” li- 
buruan agertu zen abestia, Olentzeroren abestia- 
ren ondoan, bien arteko harreman zuzenik egon 
gabe. 1990ean agertu zen Mari Domingi lehen 
aldiz Donostian. Bertako Bagera Elkartearen An- 
tiguo auzoko adarrak sustatu zuen ekimena, beste 
herri batean ( Lasarte- Oria), Olentzerorentzako gutu- 
nak biltzeko pertsonaia bat sartu zuten arren (Xixuko). 
Antiguon ere antzeko zerbait egin nahi izan zuten eta 
Mari Domingi pertsonaia erabili zuten horretarako. 


by namieiku 


by namieiku 

OLENTZEROREN ETXEA EZAGUTU NAHI DUZU? 



Olentzeroren baserria Bizkaiko base- 
rririk zaharrena da. Landetxo familiak 
Euskal Herriko lehenengoetariko base- 
rria 1510. urtean eraiki zuen. 1999an, 
Mungiako Udalak eta Bizkaiko Foru 
Aldundiak baserriaren berreraikuntza 
egin zuten. Parke baten barruan dago, 
eta parkeak 6000 metro karratu ditu. 


• Sorginen baratza: magia eta mitolo- 
giaren ildoa jarraituz sortu da. He- 
men ezagutuko dira gure inguruko 
sendabelarrak, usainak, itxurak... 


• Joko elkarreragileak: Olentzeroren 
etxe magikoan umeek natura eta 
ohitura zaharrei buruz ikasiko dute 
teknologia berrienbidez. 


• Napo astoa: Napo, Olentzerorekin 
batera, Euskal Herri osoko umeei 
gabonetan opariak banatzeko ar- 
dura duen pertsonaia da. 


• Jolas tematizatuak: Mariren koba, 

Baso magikoa eta labirintoa... Jolasaren bidez umeek mitologia ezagutuko dute. 


Bisita gidatuak egin daitezke; fami- 
liak eta partikularrak. Bisita antzeztua 
da eta pertsonaia mitologikoen esku- 
tik (Lamia, Galtzagorri,Mari Domingi, 
Anbotoko Mari...) euskal mitologiako 
munduan murgiltzen zara. Bisita gidatu 
ezberdina da, parte hartzaileagoa, eta 
zenbait motatako bisitak daude: 


3D simulagailua: haur eta nagusientzako aukera paregabea da esperientzia berri bat 
bizitzeko. 

Olentzeroren Baserria 
Landetxo Goikoa 
48100 Mungia (Bizkaia) 

Telefonoa: 94 674 00 61 
Emaila: olentzero@izenaduba.com 


TARIFAK 

3 urte baino gutxiko umeak: Doan 
3 urtetik 14 urtera: 8 € 

Helduak: 9,80 € 

Taldeak: 8 € / pertsona (Mmimo 20 pertsona, 3 urte baino gutxiagokoak zenbatu gabe) 

•Tarifa bereziak: 8 € (Jubilatuak, familia ugariak, gaingabetasunen bat duten pertsonak -haurren sarrera erosi-) 
ERRESERBAK 

Taldeak: 94 674 00 61 telefonora deituta 

Partikularrak: HEMEN sakatuz, www.kutxabank.es web bidez edo Kutxabankeko kutxazainetan 


ORDUTEGIA 
9:00etatik 18:00ra 

Horoskopoa 




KAPRIKORNIO (Abenduaren 21etik urtarrilaren 20ra) 

Dinxa: Asko gastatzea gustazen zaizunez, kontrola itzazu zure gastuak. 

rlaitasuna: Normalean jndeagatik arduratzen zara, zeure buruagatik gehiago kezkatu behar 

duzu. 

Osasuna: Osasun izugarri ona daukazu, horregatik ez duzu arazorik edukiko. 

Asteko eguna: Ostirala. 


AKUARIO (Urtarrilaren 21etik otsailaren 20ra) 

Dirua: Lan ona aurkituko duzu. 

Maitasuna: Zure bizitzako maitasuna aurkituko duzu. 

Osasuna: Ez duzu medikurenera zertan joan, osasun izugarri ona daukazu. 
Asteko eguna: Astelehena. 



PISZIS (Otsailaren 21etik martxoaren 20ra) 

Dirua: Jak ezazu loterian eta sari bat lortuko duzu. 
rtaitasuna: Zure bikotekidea laneko lagun batekin joango da. 

Osasuna: Buruko min handiak izango dituzu, saia zaitez ahalik eta lasaien egoten. 

Asteko eguna: Igandea. 



ARIES (Martxoaren 21etik apirilaren 20ra) 

Dirua: Espero ez duzun gastu bat izango duzu. 
rtaitasuna: Aste honetan haustura mingarri bat izango duzu. 
Osasuna: Korrika egiten baduzu, babeste itzazu zeure oinak. 

Asteko eguna: Larunbata. 



TAURO (Apirilaren 21etik maiatzaren 20ra) 

Dirua: Aste honetan loterian jokatu behar duzu, zorteko zaude! 

Maitasuna: Adi egon lagun berriekin, pertsona berezi bat agertu ahal zaizu eta. 
Osasixna C bitamina hartu behar izango duzu, defentsak baxu dauzkazu. 

Asteko eguna: Larunbata. 



GEMINIS (Maiatzaren 21etik ekainaren 20ra) 

Dinxa: Etorkizunean pentsatu behar duzu, gastu asko izan ahal dituzu. 

rlaitasuna: Zure bikotekidearekin momentu ona daukazu, egon zaitez lasai eta gozatu! 

Osasixna: Bizkarreko mina eduki ahal izango duzu, kontuz ibili lan gogorrekin! 

Asteko eguna: Astelehena. 

Horoskopoa 




KANTZER (Ekainaren 21etik uztailaren 20ra) 

Dinxa: Zure laneko nagusiak deituko dizu sorpresa on bat emateko. 

rtaitasima: Egin ezazu bidaia polit bat zure bikotekidearekin, komenigarria da elkarrekin 

egotea. 

OsasuAa: Momentu ona da erretzeari uzteko. 

Asteko eguAa: Asteartea. 


LEO (Uztailaren 21etik abuztuaren 20ra) 

Dirua: Ez ezazu lelokerietan gastatu. 

MaitasuAa: Maitasuna kalean dago, joan zaitez parrandan! 
OsasuAa: Lanean lehioa itxi, haizea dabil eta. 

Asteko eguAa: Ostirala. 



VIRGO (Abuztuaren 21etik iraiiaren 20ra) 

Dirua: Jokatu loteria, zeren eta aukera asko daukazu sari bat lortzeko. 
rlaitasuAa: Zure bihotzeko azukre koxkorra topatuko duzu lanean. 

OsasuAa: Kontuz zure osasunarekin, ez gehiegi jan, tripako mina izan dezakezu. 
Asteko eguAa: Asteazkena. 



LIBRA (Irailaren 21etik urriaren 20ra) 

Dirua: Boladatxarra izango duzu;beraz, kontuz ibili. 

MaitasuAO: Zure lehengo mutil/neska laguna ikusiko duzu, eta berriro maiteminduko zara. 
OsasuAa: Kirola egiteak ondo egingo dizu. 

Asteko eguAa: Asteartea. 



ESKORPIO (Urriaren 21etik azaroaren 20ra) 

Dirua: Txarto inbertitu duzu eta dirua galduko duzu. 

MaitasuAa: Hau ez da zure itxaron garai hobeak etorri arte. 
OsasuAa: Kontuz zure begiarekin medikuarenera joan behar duzu. 

Asteko eguAa: Igandea. 



SAGITARIO (Azaroaren 21etik abenduaren 20ra) 

Dirua: Zure lanean diru asko irabaziko duzu. 

rlaitasuAa: Eros ezazu loteria, maitasunean ez baituzu zorte onik izango. 

OsasuAa: Kontuz alkoholarekin, zure zeinukoek jende aurrean biluzteko joera duzue eta. 

Asteko eguAa: Larunbata. 

